# Ритам машина музички програм

2002
Марк Финли (Mark Finlay)
2002
Марк Хамфриз (Mark Humphreys)
2005
2006
Батиста Миј-Матиас (Baptiste Mille-Mathias)
2006
Виктор Осадчи (Victor Osadci)
2008
Дин Сас (Dean Sas)
2018
2020
Андре Клапер (Andre Klapper)
Пројекат Гномове документације

Permission is granted to copy, distribute and/or modify this document under the terms of the GNU Free Documentation License (GFDL), Version 1.1 or any later version published by the Free Software Foundation with no Invariant Sections, no Front-Cover Texts, and no Back-Cover Texts. You can find a copy of the GFDL at this link or in the file COPYING-DOCS distributed with this manual.

Ово упутство је део Гномове збирке упутстава која се расподељују под ГСДЛ. Ако желите да расподељујете ово упутство засебно од збирке, то можете урадити додавањем примерка лиценце упутству, као што је описано у одељку 6 саме лиценце.

Многи називи које компаније користе за распознавање својих производа и услуга се сматрају заштитним знаковима. Тамо где се ти називи појављују у било којој Гномовој документацији, а чланови Гномовог пројекта документације су обавештени о тим заштитним знаковима, тада су називи исписани великим словима или са почетним великим словима.

ДОКУМЕНТ И ИЗМЕЊЕНА ИЗДАЊА ДОКУМЕНТА СЕ ИСПОРУЧУЈУ ПОД УСЛОВИМА ГНУ-ОВЕ СЛОБОДНЕ ДОКУМЕНТАЦИОНЕ ЛИЦЕНЦЕ УЗ ДАЉЕ РАЗУМЕВАНЕ ДА:

1. ДОКУМЕНТ СЕ ИСПОРУЧУЈЕ „У ВИЂЕНОМ СТАЊУ“, БЕЗ БИЛО КАКВЕ ГАРАНЦИЈЕ, БИЛО ИЗРИЧИТЕ ИЛИ ПОДРАЗУМЕВАНЕ, УКЉУЧУЈУЋИ, БЕЗ ОГРАНИЧЕЊА, ГАРАНЦИЈЕ ДА ЈЕ ДОКУМЕНТ ИЛИ ИЗМЕЊЕНО ИЗДАЊЕ ДОКУМЕНТА БЕЗ НЕДОСТАТАКА, УТРЖИВ, ПОДОБАН ЗА ОДРЕЂЕНУ НАМЕНУ ИЛИ ДА НЕ КРШИ ТУЂА ПРАВА. ЦЕЛОКУПАН РИЗИК У ПОГЛЕДУ КВАЛИТЕТА, ТАЧНОСТИ И ПЕРФОРМАНСИ ДОКУМЕНТА ИЛИ ИЗМЕЊЕНОГ ИЗДАЊА ДОКУМЕНТА СНОСИТЕ ВИ. АКО СЕ БИЛО КОЈИ ДОКУМЕНТ ИЛИ ИЗМЕЊЕНО ИЗДАЊЕ ПОКАЖЕ КАО НЕИСПРАВАН У БИЛО КОМ ПОГЛЕДУ, ВИ (А НЕ ПРВОБИТНИ ПИСАЦ, АУТОР НИТИ БИЛО КОЈИ САРАДНИК) ПРЕУЗИМАТЕ ТРОШАК СВИХ НЕОПХОДНИХ СЕРВИСИРАЊА, ПОПРАВКИ ИЛИ ИСПРАВКИ. ОВО ОДРИЦАЊЕ ОД ГАРАНЦИЈЕ ПРЕДСТАВЉА СУШТИНСКИ ДЕО ОВЕ ЛИЦЕНЦЕ. НИЈЕ ДОЗВОЉЕНО КОРИШЋЕЊЕ БИЛО КОГ ДОКУМЕНТА ИЛИ ИЗМЕЊЕНОГ ИЗДАЊА ДОКУМЕНТА ОСИМ ПОД ОВИМ ОДРИЦАЊЕМ; И

2. НИ ПОД КОЈИМ ОКОЛНОСТИМА И НИ ПОД КОЈОМ ПРАВНОМ ТЕОРИЈОМ, БИЛО У ОБЛИКУ ГРАЂАНСКОГ ПРЕКРШАЈА (УКЉУЧУЈУЋИ НЕХАТ), УГОВОРА ИЛИ НА ДРУГИ НАЧИН, НЕЋЕ АУТОР, ПРВОБИТНИ ПИСАЦ, БИЛО КОЈИ САРАДНИК, НИТИ БИЛО КОЈИ РАСПОДЕЉИВАЧ ДОКУМЕНТА ИЛИ ИЗМЕЊЕНОГ ИЗДАЊА ДОКУМЕНТА, НИТИ БИЛО КОЈИ ДОБАВЉАЧ БИЛО КОЈЕ ОД ТИХ СТРАНА, БИТИ ОДГОВОРАН БИЛО КОМ ЛИЦУ ЗА БИЛО КАКВУ ДИРЕКТНУ, ИНДИРЕКТНУ, ПОСЕБНУ, СЛУЧАЈНУ ИЛИ ПОСЛЕДИЧНУ ШТЕТУ БИЛО КОГ ТИПА УКЉУЧУЈУЋИ, БЕЗ ОГРАНИЧЕЊА, ШТЕТУ ЗБОГ ГУБИТКА ПОСЛОВНОГ УГЛЕДА, ПРЕКИДА РАДА, КВАРA ИЛИ НЕИСПРАВНОСТИ РАЧУНАРА, НИТИ ЗА БИЛО КОЈУ И СВУ ОСТАЛУ ШТЕТУ ИЛИ ГУБИТКЕ КОЈИ ПРОИЗЛАЗЕ ИЗ ИЛИ СУ У ВЕЗИ СА КОРИШЋЕЊЕМ ДОКУМЕНТА И ИЗМЕЊЕНИХ ИЗДАЊА ДОКУМЕНТА, ЧАК И АКО ЈЕ ТАКВА СТРАНА БИЛА ОБАВЕШТЕНА О МОГУЋНОСТИ НАСТАНКА ТАКВЕ ШТЕТЕ.

Марк
Финли
Пројекат Гномове документације

    sisob@eircom.net

Марк
Хамфриз
Пројекат Гномове документације

    marquee@users.sourceforge.net

Батиста
Миј-Матиас
Пројекат Гномове документације

    baptiste.millemathias@gmail.com

Виктор
Осадчи
Пројекат Гномове документације

    Victor.Osadci.GNOME@xhtml.md

Дин
Сас
Пројекат Убунту документације

    dean@deansas.org

Андре
Клапер
Пројекат Гномове документације

    ak-47@gmx.net

Упутство за Ритам машину V0.0.2
октобар 2002.

Марк Финли (Mark Finlay)

Пројекат Гномове документације

Упутство за Ритам машину V0.0.3
август 2003.

Марк Хамфриз (Mark Humphreys)

Пројекат Гномове документације

Упутство за Ритам машину V0.0.4
октобар 2005.

Батиста Миј-Матиас (Baptiste Mille-Mathias)

Пројекат Гномове документације

Упутство за Ритам машину V2.0.2
Април 2006.

Лука Ферети (Luca Ferretti)

Пројекат Гномове документације

Упутство за Ритам машину V2.0.3
Мај 2008.

Дин Сас

Пројекат Гномове документације

Упутство за Ритам машину V3.4.4
Јануар 2020.

Андре Клапер

Пројекат Гномове документације

Ово упутство описује издање 3.4.4 Ритам машине.

## Повратне информације

Да пријавите грешку или пошаљете предлог у вези са програмом Ритам машина или овим упутством, посетите Гномов пратилац проблема.

Ритам машина је потпуна музичка апликација за Гномову радну површ.

## Увод

Ритам машина је музички плејер и библиотека за означене датотеке која подржава разне музичке формате.

Тренутне могућности Ритам машине укључују:

- Пуштање музичких датотека разних формата из ваше означене и организоване Библиотеке.

- Приказ података о песмама путем читања метаподатака.

- Приказ песама у организованом прегледу.

- Стварање статичких спискова песама превлачењем и спуштањем из прегледа Библиотеке.

- Стварање аутоматских спискова песама према мерилима.

- Претрага песама на списку извора као што су Библиотека или Спискови песама.

- Слушање Интернет радио станица.

- Читајте звучне ЦД-ове и преузимајте податке као што је наслов нумере са интернета.

- Нарежите звучне ЦД-ове из спискова песама.

- Пребаците музику на иПод, МТП и УСБ масовна складишта музичких плејера.

## Започните

### Покретање Ритам машине

Можете покренути Ритам машину на следеће начине:

Мрежа Програма

  Кликните на Активности у горњем левом углу екрана. Кликните на дугме мреже у полету. Изаберите Ритам машину.

Линија наредби

  Укуцајте `rhythmbox`, а затим притисните Return.

### Покретање помоћника

Када први пут покренете Ритам машину, помоћник ће вам помоћи да увезете своју музику. На другом панелу помоћника, притисните дугме Разгледај и изаберите фасциклу у којој је ваша музика сачувана.

## Прозор Ритам машине

### Преглед

Прозор Ритам машине вам омогућава да разгледате и пуштате вашу омиљену музику. приказује прочеље Ритам машине са њеним главним деловима.

#### Прозор Ритам машине

Приказује прозор Ритам машине са различитим деловима прочеља Ритам машине. Ознаке: Област пуштача, Прегледач, Бочна површ, Трака стања.

Табела 1 описује делове прозора Ритам машине.

#### Делови прозора Ритам машине

Ид | Компонента | Опис
--- | --- | ---
1 | Алатна трака | Омогућава приступ функцијама пуштача и детаљима о нумери која се тренутно пушта. Укључује клизач времена који приказује положај читања нумере; он омогућава скок на други део нумере. Такође укључује клизач јачине звука и дугме за приступ менију програма.
2 | Бочна површ | Приказује списак доступних извора. Може такође приказати ред за пуштање.
3 | Прегледач | Омогућава разгледање и филтрирање нумера из библиотеке према жанру, извођачу или називу албума. Прегледач такође нуди функцију претраге за приказ само оних нумера које испуњавају ваше критеријуме.
4 | Списак нумера | Набраја нумере које припадају изабраном извору.
5 | Трака стања | Приказује податке о извору изабраном у бочној површи.

### Бочна површ

Бочна површ је место где можете приступити вашој музичкој збирци, интернет радију, вашим списковима песама, аудио ЦД-овима и реду за пуштање. Бочна површ може да садржи следеће изворе:

- Збирка Ритам машине, где ће се појавити све увезене нумере.

- Подкасти.

- Радио извор, са свим интернет радио станицама.

- Сви спискови песама (обични и паметни).

- Аудио ЦД-ови убачени у ЦД уређаје рачунара.

- Преносни пуштачи попут ајПода прикључени на ваш рачунар.

- ДААП дељења музике откривена на локалној мрежи.

- Продавнице музике попут Јаменда и Мегатјуна.

- Веб сајтови за дељење музике попут СаундКлауда.

Такође може да садржи ред за пуштање ако притиснете дугме менија у горњем десном углу прозора и изаберете Преглед Ред за пуштање у бочној површи.

Приказ бочне површи се може укључити или искључити ако притиснете дугме менија у горњем десном углу прозора и изаберете Преглед Бочна површ.

### Трака алата пуштача

Област траке алата омогућава приступ детаљима о нумери која се тренутно пушта. Када се ниједна нумера не пушта, ова област не приказује никакве податке. Када се нумера пушта, приказује се назив нумере, а испод њега називи извођача и албума.

Такође се приказују пратилац који показује напредак нумере која се пушта и клизач времена. Када је клизач времена у фокусу, тастери са стрелицама се могу користити за брзо премотавање унапред или уназад нумере која се пушта.

Ако користите миш са точкићем, можете подесити јачину звука скроловањем нагоре или надоле док је показивач миша изнад дугмета за јачину звука у десном углу.

### Трака стања

Трака стања садржи додатне податке о броју песама и трајању изабраног извора.

## Коришћење Ритам машине

### Пуштање музике

Да бисте пустили нумеру, изаберите је и притисните дугме Пусти на палети алата, или једноставно двапут кликните на нумеру да започнете пуштање.

Када се нумера заврши, Ритам машина прелази на пуштање следеће нумере са списка приказаног у окну прегледа.

У можете пустити све песме неког извођача или са једног албума тако што ћете једноставно изабрати ставку Албум или Извођач у прегледачу библиотеке.

#### Следећа/Пусти/Претходна

Дугмад Следећа и Претходна се могу користити за прескакање нумера током пуштања. Ако се нумера тренутно пушта, дугме за претходну ће поново покренути нумеру. Притисак на дугме Пусти ће покренути пуштање тренутне нумере. Приказује дугмад Претходна, Пусти и Следећа на палети алата.

#### Понављај

Опција Понови чини да Ритам машина поново покрене пуштање нумера са почетка списка када стигне до последње нумере.

Да бисте активирали понављање, притисните дугме Понови на палети алата. Приказује дугме за понављање у траци стања.

#### Измешај

Опција Измешај чини да Ритам машина пушта нумере насумичним редоследом.

Да бисте активирали мешање, притисните дугме Измешај на палети алата. Приказује дугме за мешање у траци стања.

#### Контрола јачине звука

Управљање јачином звука се налази на десној страни траке алата. Притиском на иконицу звучника приказаће се клизач јачине звука. Клизање нагоре и надоле ће повећати и смањити јачину звука. Иконица звучника ће се мењати како би одразила релативну јачину звука. Приказује клизач јачине звука у траци алата.

Можете подесити јачину звука коришћењем точкића миша изнад иконице звучника.

## Извор библиотеке

Библиотека је главни извор доступан у Ритам машини, то је база података која садржи све музичке датотеке које увезете у Ритам машину (Библиотека складишти путању за приступ вашим музичким датотекама, а не саме датотеке).

Библиотека не само да може да садржи музичке датотеке које се физички налазе на вашем рачунару (на пример у вашем ЛИЧНОМ директоријуму), већ може да садржи и музичке датотеке доступне преко удаљених мрежних услуга. Неки примери подржаних мрежних услуга су:

- Јавни ФТП

- Аутентификовани ФТП

- НФС

- Виндоуз дељење

Датотеке увезене у Библиотеку се приказују на списку нумера са подацима (као што су име извођача или назив албума) сачуваним у ознакама угњежденим у нумерама. Ритам машина користи ове ознаке за приказивање нумера на организован начин.

Ознаке се могу мењати десним кликом, затим бирањем ставке Својства и попуњавањем детаља у прозору који се појави.

### Додајте нумере у Библиотеку

Да бисте додали нумере у Библиотеку, можете пратити ове различите методе:

- Ако желите да увезете неколико музичких датотека које се налазе у фасцикли, изаберите Увези из траке прегледача поред поља за претрагу, затим изаберите фасциклу у изборнику датотека и притисните дугме Отвори. Све музичке датотеке које се налазе у фасцикли и њеним подфасциклама ће бити увезене.

- Превуците и пустите датотеке из управника датотека (као што је Наутилус) преко прозора Ритам машине.

Ако сте омогућили функцију праћења директоријума (погледајте ), све музичке датотеке сачуване у изабраном директоријуму ће бити додате у Библиотеку. Нове датотеке додате касније ће такође бити додате.

### Уклоните нумере из Библиотеке

Да бисте уклонили нумеру из библиотеке али је оставили на диску, десним кликом кликните на нумеру и изаберите Уклони. Нумера и њена својства (као што су оцена или број пуштања) се уклањају из базе података Ритам машине.

Да бисте обрисали нумеру из Библиотеке као и са вашег диска, десним кликом кликните на нумеру и изаберите Премести у смеће. Нумера ће бити уклоњена на исти начин као и претходно, али ће датотека бити премештена у смеће управника датотека.

### Пронађите нумере користећи претрагу

Ритам машина долази са функцијом претраге, која вам омогућава да пронађете и филтрирате нумере коришћењем појма за претрагу.

Унесите неки текст у поље за претрагу, и како куцате, биће приказане само нумере које се подударају са унетим текстом. Функција претраге врши претрагу у свим ознакама нумера сачуваних у Библиотеци.

Да бисте извршили прецизнију претрагу, можете изабрати да претражујете само у специфичним ознакама Извођачи, Албуми или Наслови.

### Пронађите нумере користећи Прегледач

Прегледач је још један погодан начин за проналажење нумера. Прегледач је приказ са два или три окна који омогућава кретање кроз музичке жанрове, извођаче и албуме и приказује нумере које се подударају са изабраним критеријумима.

Прво, да бисте приказали Прегледач, изаберите Разгледај у траци алата. Изаберите извођача, албум и жанр, и како бирате, само нумере које се подударају са вашим избором биће приказане на списку нумера. Критеријуми у колонама се примењују слева надесно.

Можете изабрати неколико критеријума исте категорије коришћењем тастера Ctrl.

Такође можете пронаћи све нумере са истим жанром, именом извођача или албума на основу изабране нумере на списку нумера. Изаберите нумеру на списку нумера, кликните десним тастером миша на њу и изаберите Разгледај овај жанр/извођача/албум. Тада ће прегледач филтрирати нумере користећи изабране критеријуме.

## Радио извор

Тјунер интернет радија се може користити за слушање стримованих звучних датотека преко мреже, локалне или интернета.

### Интернет радио у Ритам машини

### Додавање станице

Да бисте додали нову станицу у тјунер интернет радија, изаберите Додај у траци алата. Затим унесите адресу интернет радија, па притисните дугме Додај.

### Преглед и измена подешавања станице

Можете прегледати и уредити подешавања станице интернет радија тако што ћете изабрати станицу и кликнути десним тастером миша, а затим изабрати Својства.

Када приступите својствима радио тока, можете изменити његов наслов, његов жанр; такође можете изменити локацију тока и поставити му оцену.

### Уклањање станице

Да бисте уклонили радио станицу са списка радио станица, кликните десним тастером миша на станицу и изаберите Уклони.

## Извор подкаста

Подкастинг је нови начин емитовања аудио садржаја преко веба; када аутор објави епизоду, претплатници подкаста се обавештавају путем ИксМЛ довода.

Музички плејер Ритам машина вам омогућава да се претплатите на доводе подкаста, тако да када нова епизода постане доступна, бићете обавештени, он ће преузети ту епизоду и пустити је.

Више информација о подкастима и подкастингу можете пронаћи ако посетите дефиницију подкаста на веб сајту Википедије.

### Прочеље подкаста

Прочеље подкаста са неким регистрованим подкастима

### Управљање подкастима

#### Додај подкаст

Да бисте се регистровали за подкаст, изаберите Додај на траци са алатима. Затим у новом прозору унесите УРЛ адресу довода подкаста. Ритам машина ће добавити списак епизода и најновија епизода ће бити преузета на ваш чврсти диск.

#### Обриши подкаст

Да бисте обрисали подкаст, десним тастером миша кликните на назив довода подкаста у прегледачу и изаберите Обриши довод подкаста, затим изаберите Обриши само довод ако желите да задржите епизоде подкаста, или изаберите Обриши довод и датотеке ако желите да обришете довод и све његове повезане епизоде.

#### Ажурирај доводе

Да бисте сазнали да ли су објављене нове епизоде за подкаст, десним тастером миша кликните на име подкаста у прегледачу и изаберите Ажурирај довод подкаста. Ако су нове епизоде објављене, оне ће се појавити на списку епизода.

Музички плејер Ритам машина редовно, сам од себе, проверава списак довода подкаста како би сазнао да ли су ажурирани.

Такође можете проверити све подкасте тако што ћете десним тастером миша кликнути на извор Подкасти и изабрати Ажурирај све доводе.

#### Приступ својствима довода подкаста

Да бисте приступили својствима довода, десним кликом кликните на назив довода и изаберите Својства.

- На картици Основно можете видети Наслов подкаста, Аутора, датум Последњег ажурирања и Опис.

- На картици Детаљи можете видети својства довода Извор, Језик и Ауторска права.

Можете погледати својства, а такође и уредити оцену.

### Управљање епизодама

#### Преузимање епизоде подкаста

Да бисте преузели епизоду на ваш диск, десним кликом кликните на епизоду и изаберите Преузми објаву, Ритам машина ће почети да преузима епизоду на место дефинисано у поставкама. Можете видети напредак преузимања епизоде у колони Статус.

Подразумевано, подкасти се преузимају у фасциклу `Music/` у вашем личном директоријуму. Да бисте променили локацију, погледајте .

#### Читање епизоде подкаста

Да бисте пустили епизоду подкаста, изаберите епизоду коју желите да читате и притисните дугме Пусти.

Епизода мора бити преузета пре читања, погледајте да сазнате како да преузмете епизоду подкаста.

#### Брисање епизоде подкаста

Да бисте обрисали епизоду из подкаста, десним кликом кликните на епизоду и изаберите Обриши, затим изаберите Обриши само епизоду ако желите да задржите датотеку епизоде на вашем диску, Обриши само датотеку ако желите да задржите епизоду на списку али уклоните одговарајућу преузету датотеку подкаста, или изаберите Обриши епизоду и датотеку ако желите да уклоните епизоду са списка и обришете датотеку са вашег диска.

Након што обришете епизоду, она више неће бити доступна на списку епизода, чак и ако ажурирате подкаст.

#### Приказ својстава епизоде подкаста

Да бисте приступили својствима епизоде, десним кликом кликните на епизоду и изаберите Својства.

- На картици Основно можете видети Наслов подкаста, Довод, Датум објављивања и Опис.

- На картици Детаљи можете видети Извор подкаста, Трајање, Битски проток, Датум последњег пуштања, Број пуштања и Оцену.

## Извор реда чекања за пуштање

Ред чекања за пуштање је извор дизајниран за привремено складиштење следећих нумера које желите да пустите. Када додате нумеру у ред чекања за пуштање, Ритам машина ће се аутоматски пребацити на овај извор након што се нумера пусти.

Након што се нумера пусти, она ће бити аутоматски уклоњена из извора реда чекања за пуштање. Када се ред чекања за пуштање испразни, Ритам машина ће пустити извор који је пуштан пре тога.

### Додавање нумере у ред чекања за пуштање

Да додате нумеру:

1. Изаберите нумеру коју желите да пустите, у било ком извору.

2. Десним кликом изаберите Додај у ред за чекање.

### Уклоните нумеру из реда за пуштање

Да уклоните нумеру сачувану у реду за пуштање:

1. Изаберите нумеру коју желите да уклоните у извору реда за пуштање.

2. Десним кликом изаберите Уклони из реда за пуштање.

## Извор спискова песама

Спискови песама су извори који се праве од нумера доступних у извору библиотеке. Они вам омогућавају да прикупите нумере према одређеном „жанру“, специфичној групи извођача, или чак нумере које су одређеног „расположења“, или шта год желите.

Музички плејер Ритам машина има 2 врсте спискова песама:

- Статични спискови песама

- Паметни спискови песама

Ритам машина вам омогућава да нарежете нумере са ваших спискова песама на аудио ЦД.

### Статични спискови песама

Статични спискови песама су спискови направљени од нумера превучених из библиотеке.

#### Направите статични списак песама

Да бисте направили нови списак песама, десним кликом кликните на ставку у библиотеци. Изаберите Додај у списак песама Додај у нови списак песама. Празан списак песама без назива појављује се на бочној површи. Унесите назив за списак песама и притисните Enter.

#### Додајте нумере у списак песама

Да бисте додали нумере у списак песама, изаберите нумере са списка нумера из библиотеке и превуците и спустите свој избор преко иконице списка песама на бочној површи.

Такође можете спустити на списак песама жанр, извођача или назив албума из прегледача, и све нумере које припадају изабраној категорији биће додате у списак песама.

Можете направити списак песама са нумерама у једној радњи. Изаберите нумере са Списка нумера, или директно једну или више категорија из прегледача (Жанр, Извођач или Албум) и спустите избор преко Бочне површи. То ће аутоматски направити именовани списак песама.

#### Уклоните нумере из списка песама

Да бисте уклонили нумере са списка песама, прво изаберите нумере за уклањање. Затим, десним кликом изнад изабраног изаберите Обриши. Ова радња брише нумеру само са списка песама, а не и из Библиотеке.

### Паметни спискови песама

Паметни спискови песама су спискови изграђени на основу критеријума, тако да се нумере у њих додају динамички; све нумере које испуњавају критеријуме биће додате на списак песама.

Подразумевано су доступни спискови песама Најбоље оцењене, Скоро додате и Последње слушане.

## Извор звучног ЦД-а

Ритам машина може такође да рукује звучним ЦД-овима; може да пушта ЦД-ове и такође вам омогућава да нарежете сопствене.

### Пушта се

Када се убаци звучни ЦД, он ће се појавити в бочној површи, а нумере на њему могу бити приказане у главном прозору Ритам машине. Ако сте повезани на интернет, детаљи о ЦД-у ће бити преузети и приказани.

За пуштање и паузирање репродукције, или за прескакање унапред или уназад, користите исте контроле као и за пуштање из библиотеке.

### Увожење звучног ЦД-а

Ако желите да задржите нумере са ваших звучних ЦД-ова на рачунару, можете их увести.

Да бисте увели нумере са звучног ЦД-а, изаберите Извуци на траци алата.

### Прављење звучног ЦД-а

Ритам машина вам омогућава да направите сопствене звучне ЦД-ове са музиком сачуваном у библиотеци Ритам машине.

Да бисте направили звучни ЦД:

1. Направите списак песама, статички или паметни (погледајте ) и додајте нумере.

2. Изаберите Списак песама на траци алата.

3. Изаберите Направи звучни ЦД.

4. Убаците празан ЦД.

5. Кликните на дугме Направи, процес нарезивања почиње.

## Извор преносног аудио плејера

Ритам машина може да открије када је преносни аудио плејер прикључен на ваш рачунар и може да чита нумере сачуване на њему. Ритам машина би требало да може да ради са већином преносних аудио плејера укључивши Apple iPod, MTP плејере и плејере масовног складиштења.

Када прикључите преносни аудио плејер, иконица за преносни аудио плејер се додаје у бочну палету. Овај извор ради на исти начин као и извор Библиотека.

Ако Ритам машина музички плејер не препозна ваш уређај као преносни аудио плејер, можете направити празну датотеку под називом `.is_audio_player` у кореном директоријуму система датотека вашег плејера.

## Извор ДААП дељења

ДААП је мрежни протокол који вам омогућава да делите музику сачувану у Ритам машини. ДААП је скраћеница за Digital Audio Access Protocol (протокол за приступ дигиталном звуку).

Пошто је ДААП стандардни протокол за дељење музике, можете слушати и делити музику не само са осталим корисницима Ритам машине, већ и са другим корисницима који користе софтвер сагласан са ДААП-ом, као што је iTunes.

Када покренете Ритам машину, она ће потражити сва ДААП дељења објављена на вашој локалној мрежи (ваша кућа или ваша канцеларија, не цео интернет) од стране других корисника и приказаће их у бочној палети. Ако је дељење омогућено, у исто време ће Ритам машина објавити вашу библиотеку и ваше листе песама. На тај начин, можете слушати музику сачувану на рачунарима ваших пријатеља, а они могу слушати вашу музику.

Да бисте онемогућили функцију ДААП дељења у Ритам машини, погледајте у поставкама.

## Обавештајна зона

### Преглед

Обавештајна зона вам омогућава да управљате Ритам машина музичким плејером и примате обавештења када прочеље Ритам машина музичког плејера није видљиво.

#### Ритам машина музички плејер у обавештајној зони

### Управљање Ритам машином

Коришћењем иконице Ритам машина музичког плејера у обавештајној зони, следеће наредбе могу бити послате програму:

- Пусти — Ако је изабрано, пушта тренутно изабрану песму.

- Претходна — Прескаче на претходну песму у изабраном извору.

- Следећа — Прескаче на следећу песму у изабраном извору.

## Прилагођавање Ритам машина музичког плејера

Овај одељак описује како да прилагодите Ритам машина музички плејер како би одговарао вашим потребама и поставкама.

### Подешавање ваших поставки

Коришћењем прозорчета Поставке можете прилагодити како желите да Ритам машина музички плејер изгледа и како да се понаша. Да бисте приказали прозорче Поставке, притисните дугме менија у горњем десном углу прозора и изаберите Поставке.

#### Опште

Изаберите начин на који ће Преглед прегледача бити приказан. Можете изабрати да користите три или две површи и шта те површи треба да приказују.

Изаберите Видљиве колоне које желите да прикажете у Ритам машини. Ова опција утиче на следеће изворе:

- Библиотека

- Звучни ЦД

- Преносиви плејер

- Спискови нумера

- ДААП дељења музике

#### Музика

- Место библиотеке је фасцикла коју ће Ритам машина надгледати како би пронашла нове песме. Када додате нове звучне датотеке у ову фасциклу или њене подфасцикле помоћу прегледача датотека (као што је Наутилус), Ритам машина ће их открити и оне ће бити аутоматски додате у Библиотеку.

  Избегавајте да поставите вашу `Личну` фасциклу као место библиотеке јер ова функција троши много процесорске снаге.

  Да онемогућите функцију праћења, поништите избор Прати моју библиотеку за новим датотекама.

  Ако желите да додате више од једне фасцикле за праћење, користите дконф-уређивач и додајте је на списак на /org/gnome/rhythmbox/rhythmboxdb/locations

#### Подкаст

- Место преузимања подкаста је подразумевано постављено на фасциклу `Podcasts/` у вашем личном директоријуму.

  Ако вам ово место не одговара, изаберите другу фасциклу са падајућег списка или изаберите Друго да бисте отворили бирач датотека.

- Изаберите учесталост којом ће Ритам машина проверавати да ли постоје нове епизоде подкаста.

#### Делење

Ритам машина може да дели садржај ваше Библиотеке преко ваше локалне мреже другим корисницима Ритам машине и Епл Ајтјунса (Apple iTunes).

- Изаберите Дели моју музику да бисте омогућили корисницима ваше мреже да виде и слушају ваше песме.

- Унесите назив под којим желите да се појављујете на мрежи у поље Назив дељене музике.

#### Профили Ласт.фм-а и Либре.фм-а

Прикључак профила Ласт.фм-а прикупља податке о песмама које слушате и шаље их на веб страницу Ласт.фм-а или Либре.фм-а, изграђујући профил ваших навика слушања. Са овим профилом можете:

- прегледате статистику, као што су највише пуштане песме или највише пуштани извођачи.

- примате препоруке о извођачима који би вам се могли свидети.

Да бисте користили један од ових прикључака, морате имати налог на једној од ових веб страница. Притисните дугме менија у горњем десном углу прозора и изаберите Поставке. Изаберите картицу Прикључци. Изаберите ставку Last.fm и притисните дугме Поставке. Изаберите услугу и затворите прозорче. У бочној површи изаберите услугу. Притисните дугме Пријави ме у горњем десном углу и унесите податке вашег налога у прозору веб прегледача.

## Пречице

### Пречице на тастатури

#### Пречице пуштача

Пречице | Радње
--- | ---
Ctrl P | Пусти / Паузирај
Ctrl Left | Скочите на претходну нумеру / Назад на почетак нумере
Ctrl Right | Скочите на следећу нумеру
Ctrl Up | Повећајте јачину звука
Ctrl Down | Смањите јачину звука
Ctrl R | Омогућите / онемогућите понављање
Ctrl U | Омогућите / онемогућите насумично пуштање

#### Опште пречице

Пречице | Радње
--- | ---
Ctrl A | Изабери све
Shift Ctrl A | Поништи избор
Ctrl J | Скочите на тренутну песму
Alt S | Скочите на поље за претрагу
Alt Return | Прикажите својства нумере

#### Пречице прозора

Пречице | Радње
--- | ---
Ктрл Q | Напустите Ритам машину, програм за пуштање музике
Ктрл B | Прикажи / сакриј прегледач
F9 | Прикажи / сакриј бочну површ
Ктрл K | Прикажи / сакриј бочну површ реда чекања
F11 | Укључи / искључи режим целог екрана

### Мултимедијални тастери

Ритам машина подржава тастере на мултимедијалним тастатурама, ако су подешени у вашем радном окружењу.

#### Пречице прозора

Пречице | Радње
--- | ---
Заустави | Заустави
Паузирај / пусти | Паузирај / пусти
Претходна | Претходно пуштана нумера
Следећа | Следећа нумера

### Линукс инфрацрвено даљинско управљање

Ритам машина пуштач музике укључује прикључак за подршку Линукс инфрацрвеног даљинског управљања (LIRC). Подржани су следећи низови наредби, коришћењем назива програма „rhythmbox“:

#### Пречице прозора

Ниска наредбе | Радња
--- | ---
play | Пусти анимацију
pause | Паузирај пуштање
playpause | Мењање између пуштања и паузираног
shuffle | Мењање поретка насумичног пуштања
repeat | Мењање поретка понављања пуштања
next | Прелазак на следећу нумеру
previous | Прелазак на претходну нумеру
seek_forward | Прескакање 10 секунди унапред у нумери која се пушта
seek_backward | Прескакање 10 секунди уназад у нумери која се пушта
volume_up | Повећајте јачину звука пуштања за 10%
volume_down | Смањите јачину звука пуштања за 10%
mute | Утишајте пуштање